Africa Proc. — Carthago — 2nd/3rd c. AD — CIL 8.12510
Region: North Africa — Africa Proconsularis

[ορκιζω σε οσ]τις ποτ ου[ν ει] νεκυδαιμων αωρε κατα των [ε]πτα συνθρονων χθωνιου βασιλεος αχλαουμ φερφεω βαφαω βεβοχ βολβεσρω τυυυφθω ινα καταδησης τους ιππους του πρασινου ων τα ονοματα σοι παρακατατιθημ[ι] δαρειον αγιλε κουπειδινε πουγιωνε πρετιωσον προυνικον δαρδανον ειναχον φλοριδον παρδον σερουατον φουλγιδον ουικτωρε πρωφικιον καταδησον αυτοις τον δρομον την δυναμιν την ψυχην αφελε α[υτων] [την νεικην ε]μποδισον αυτοις τους ποδας εκκοψον εκνευρωσον εξαρθρωσον αυτους ινα μη δυνασθωσιν τη αυριον ημερα εν τω ιπποδρομω μητε τρεχειν μητε περιπατειν μητε νεικησαι μηδε εξελθειν τους πυλωνας των ιππαφιων μηδε προβαινειν την αριαν μηδε κυκλευσαι τους καμπτηρας αλλα πεσετωσαν συν τοις ιδιοις ηνιοχοις πρωτω και φηλεικε και ναρκισσω. ορκιζω γαρ σε δαιμον κατα των αγιων ονοματων σαλβαθβαλ αυθγερωταβαλ βασοθατεω αλεω σαμ[α]βητωρ καταδησον τους ιππους του πρασινου ων τα ονοματα σοι παρακατατεθηκα δαρειον αγιλε κουπειδινε πουγιωνε πρετιωσον προυνικον δαρδανον ειναχον φλοριδον παρδον σερουατον φουλγιδον ουικτωρε πρωφικιον καταδησον αυτοις δρομον ποδας νεικην ορμην ψυχην ταχυτ[η]τα εκκοψον εκνευρωσον εξαρθρωσον αυτους ινα μη δυνασθωσιν τη αυριον ημερα εν τω ιπποδρομω μητε τρεχειν μητε περιπατειν μηδε νεικησαι μηδε εξελθειν τους πυλωνας των ιππαφιων μητε προβαινειν την αριαν μητε τον σπατιον μηδε κυκλευσαι τους καμπτηρας αλλα πεσετωσαν συν τοις ιδιοις ηνιοχοις πρωτω και φηλεικε και ναρκισσω καταδησον αυτοις τας χειρας αφελε αυτων την νεικην τον αποβασιν και την ορασιν ινα μη δυνασθωσιν βλεπειν τους ιδιους αντιπαλους ηνιοχουντες αλλα μαλλον αρπασον αυτους εκ των ιδιων αρματων και στρεψον επι την γην ινα πεσετωσαν εμ παντι τοπω του ιπποδρομου συν τοις ιδιοις ιπποις μετα βλαβης του σωματος και σκελων καταγματος ηδη ηδη ηδη ταχυ ταχ[υ] ταχεως καταδησον.